Naujieji Elmininkai

Naujieji Elmininkai – kaimas Anykščių rajono savivaldybėje, 4 km į šiaurės rytus nuo Anykščių. Seniūnaitijos centras. Išlikęs Elmininkų dvaras. Veikia Elmininkų bandymų stotis, biblioteka. Medienos pramonė, veidrodžių gamyba. Prie kaimo pastatytas medinis koplytstulpis su drožiniais puoštu kryžiumi (pastatytas 2010 m.).

Netoli kaimo, pakeliui į Anykščius, stūkso Šeimyniškėlių piliakalnis. Šalia – Anykščių regioninis parkas. Pro kaimą teka Elmės intakai Kiaulupis ir Valupis, praeina plentas .

 Istorija 

Naujųjų Elmininkų gyventojus seniau vadino palivarkiečiais. Šioje vietoje buvo Elmininkų dvaras, kuris XIX a. viduryje priklausė Narbutovams. Dvarą šeimininkai pralošė Valmusams. Išliko dvaro gyvenamas namas, statytas apie 1930 m., tvartas, 2 klojimai, svirnas. 1925 m. kaimas suskirstytas į vienkiemius.

Kaime sovietmečiu veikė Elmininkų bandymų stotis, (Lietuvos žemdirbystės instituto padalinys), 1941 m. įkurta dvaro pastatuose. Prie stoties veikė eksperimentinis ūkis. 1952 m. įkurta biblioteka. Elmininkų bandymų stoties eksperimentinio ūkio centrinė gyvenvietė.

2010 m. stotis pertvarkyta į Lietuvos agrarinių ir miškų mokslų centro Elmininkų bandymų stotį, o 2017 m. uždaryta. 1956–1992 m. prie Elmininkų bandymų stoties veikė ir eksperimentinis ūkis, turėjęs 7245 ha žemės 1984 m.

Nuo XX a. vidurio veikė pradinė mokykla, 2009 m. uždaryta. 2003 m. susikūrė kaimo bendruomenė.

|}

 Gyventojai 

 Žymūs žmonės 
 Jonas Kiaušas (g. 1905 m.) – miškininkas,
 Virgaudas Puodžiukas (g. 1955 m.) – inžinierius kelininkas,
 Mindaugas Puodžiukas (g. 1957 m.) – pedagogas vadovas.

 Šaltiniai 

 Nuorodos 



Kategorija:Anykščių rajono savivaldybės gyvenvietės